CELEX: 32012D0015
Language: hu
Date: 2011-12-20 00:00:00
Title: 2012/15/EU: A Tanács határozata ( 2011. december 20. ) az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek az Európai Unió nevében történő aláírásáról és ideiglenes alkalmazásáról szóló 2011/491/EU tanácsi határozat hatályon kívül helyezéséről

10.1.2012   
            
            
               HU
            
            
               Az Európai Unió Hivatalos Lapja
            
            
               L 6/1
            
         A TANÁCS HATÁROZATA
   (2011. december 20.)
   az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek az Európai Unió nevében történő aláírásáról és ideiglenes alkalmazásáról szóló 2011/491/EU tanácsi határozat hatályon kívül helyezéséről
   (2012/15/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 218. cikke (5) bekezdésével együtt értelmezett 43. cikke (2) bekezdésére,
   tekintettel az Európai Bizottság javaslatára (1),
   mivel:
   
               (1)
            
            
               Az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvet (a továbbiakban: a jegyzőkönyv) a felek a 2011/491/EU tanácsi határozat (2) értelmében 2011. február 28. óta ideiglenesen alkalmazzák.
            
         
               (2)
            
            
               A Tanácsnak az Európai Unió működéséről szóló szerződés 218. cikke (6) bekezdésének a) pontja szerinti, 2011. július 15-i kérésére válaszul az Európai Parlament 2011. december 14-én úgy szavazott, hogy nem adja egyetértését a jegyzőkönyv elfogadásához.
            
         
               (3)
            
            
               Ezért a 2011/491/EU tanácsi határozatot hatályon kívül kell helyezni, és a Marokkói Királyságot értesíteni kell arról, hogy a jegyzőkönyv ideiglenes alkalmazása a szerződések jogáról szóló Bécsi Egyezmény 25. cikkének (2) bekezdése értelmében megszűnik,
            
         ELFOGADTA EZT A HATÁROZATOT:
   1. cikk
   Az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti jegyzőkönyvnek az Európai Unió nevében történő aláírásáról és ideiglenes alkalmazásáról szóló 2011/491/EU tanácsi határozat hatályát veszti.
   2. cikk
   A Tanács elnöke felhatalmazást kap, hogy kijelölje az(oka)t a személy(eke)t, aki(k) jogosult(ak) a szerződések jogáról szóló bécsi egyezmény 25. cikkének (2) bekezdése szerint arról értesíteni a Marokkói Királyságot, hogy az Európai Unió már nem kíván a jegyzőkönyv részes felévé válni. Az értesítést levél formájában kell megtenni.
   A levél szövege e határozat mellékletét képezi.
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2011. december 20-án.
      
         
            a Tanács részéről
         
         
            az elnök
         
         M. DOWGIELEWICZ
      
   
   
      (1)  18774/11 PECHE 411 – COM(2011) 939 végleges.
   
      (2)  HL L 202., 2011.8.5., 1. o.
   
      MELLÉKLET
      Tisztelt Hölgyem/Uram!
      Hivatkozással az Európai Közösség és a Marokkói Királyság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló, az Európai Unió és a Marokkói Királyság közötti, 2011. február 25-én parafált jegyzőkönyvre, valamint arra, hogy a jegyzőkönyvnek a felek által 2011. július 13-án való aláírását követően azt a 12. cikkével összhangban ideiglenesen alkalmazták:
      A szerződések jogáról szóló bécsi egyezmény 25. cikkének (2) bekezdésével összhangban az Európai Unió ezúton értesíti a Marokkói Királyságot, hogy már nem kíván a fent említett jegyzőkönyv részes felévé válni.
      Kérem, fogadja megkülönböztetett nagyrabecsülésem kifejezését.
      
         
            az Európai Unió nevében
         
         K. OSTRZYNIEWSKA